Leirikoulun järjestyssäännöt

1. Valvojina toimivilla opettajilla ja vanhemmilla on leirikoulun ehdoton määräysvalta.
2. Oppilaat noudattavat tarkasti leirikoululle laadittua ohjelmaa: oppitunnit, ruokailut, hiljaisuus ja aamuherätykset toteutuvat aikataulun mukaan. Näin leirikoulu toteutuu sujuvasti.
3. Liikuttaessa hotellin ulkopuolella oppituntien ja iltaohjelman aikana pysytään aina oman ryhmän mukana. Kaupungilla tai majapaikkana olevan hotellin ulkopuolella ei liikuta yksin.
4. Hotellista ja omasta huoneesta poistuminen on hiljaisuuden aikana kielletty.
5. Valvojat tarkastavat huoneet päivittäin. Jokainen oppilas huolehtii oman huoneensa siisteydestä ja omien tavaroidensa pitämisestä järjestyksessä. Hotellihuone pidetään siistinä myös siivoojien työn mahdollistamiseksi; tavaroita ei jätetä ajelehtimaan pitkin lattioita.
6. Moottoroitujen kulkuneuvojen ja maastopyörien vuokraus on kielletty. Liikenteessä noudatetaan aina varovaisuutta. Kadun yli ei juosta!
7. Uimassa käydään vain valvotusti. Valvojina ovat opettajat tai vanhemmat. Uimaan lähdöstä sovitaan aina opettajien kanssa ja opettajat huolehtivat valvontajärjestelyistä. Uiminen on mahdollista paikan päällä erikseen sovittavalla, hotellia lähellä olevalla ranta-alueella. Rannalla ja vedessä tulee varoa teräviä esineitä ja aallokkoa. Uimarannalla noudatetaan valvojien ohjeita.
8. Alkoholijuomien ja muiden päihteiden ostaminen ja käyttö on kielletty. Päihteiden hallussapidosta tai käytöstä seuraa välittömästi rangaistus. Tarpeen vaatiessa alkoholin käyttö selvitetään puhalluttamalla oppilas alkometrillä.
9. Tupakointi leirikoulun aikana on kielletty
10. Matkalla käyttäydytään hyvin ja kohteliaasti sekä oman ryhmän että muiden ihmisten kanssa.

Olemme lukeneet säännöt ja hyväksymme ne

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

oppilas huoltaja